Eesti Noorte Muusikaliteater

Eesti Noorte Muusikaliteater (2013–2018 Üle-Eestiline Noorte Muusikaliteater) on 2013. aastal loodud üle-eestiline muusikaliteater Türil. 
Teatri asutaja on Kaarel Orumägi.

Teatri ajalugu

2013. aasta 1. novembril loodi Üle-Eestiline Noorte Muusikaliteater, mis ühendaks eesti noori, keda huvitab teater, muusika ja tants. Muusikaliteatri hüüdlauseks ja motoks on "Muusikaliteater ühendab!". Teatri kodulava asub Türi Kultuurikeskuses. Teatril ei ole koosseisulist truppi ning iga uue lavastuse osatäitjate leidmiseks korraldatakse konkurss. Trupp pannakse kokku õpilastest, üliõpilastest ja mõnest varasemate kogemustega harrastusteatri näitlejast.
Üle-Eestiline Noorte Muusikaliteater kogunes esimest korda, algselt vaid üheks projektiks Türi Kultuurikeskuses 2013. aasta novembris. Tööd alustati Janika ja Kaari Sillamaa muusikaliga "Lumivalgeke", milles osales üle 50 eesti noore, kelle seas oli ka palju kohalikke. Etendused toimusid 24. ja 25. jaanuaril. Väga suure huvi tõttu mängiti kaks lisaetendust veebruaris ja märtsis, mis läksid samuti täissaalile. Muusikali lavastas Kaarel Orumägi.
Sama aasta suvel toodi lavale noortemuusikal "Suvelõõm". Muusikali osatäitjate leidmiseks korraldati esimest korda prooviesinemine Türi kultuurikeskuses. Prooviesinemisel osales ligi 50 noort talenti, kellest muusikali valiti ligikaudu 20 näitlejat. "Suvelõõma" etendati neli korda ning alati täissaalile. Autor, lavastaja ja koreograaf oli Kaarel Orumägi, koreograaf Kee Abel ja kunstnik Riin Maide.
2015. aasta aprillis toimusid prooviesinemised uue suvemuusikali "Hammasrataste vahel" osatäitjate leidmiseks. Kuues linnas toimunud konkurssidel osales kokku ligi 200 noort. Muusikali etendati sama aasta augustis. Muusikali lavastaja ja helilooja Kaarel Orumägi, libreto kirjutas Riin Maide. Sama muusikali etendati suure nõudluse tõttu ka 2016. aasta augustis.
Muusikaliteatri neljas lavastus – koguperemuusikal "Pärast õnnelikku lõppu" – esietendus 15. mail 2016 Türi kultuurikeskuses. Lavastaja ja helilooja Kaarel Orumägi, stsenaarium valmis trupi ühistööna. Truppi kuulusid muusikaliteatri näitlejad Janet Vavilov, Kärt Anton, Hedi Maaroos, Marianne Helena Rammo, Loora Eliise Kaarelson, Richard Sepajõe ja Mauri Liiv.
2017. aasta noorte laulu- ja tantsupeoks loodi Üle-Eestilise Noorte Muusikaliteatri segakoor, mille dirigent oli Taavi Hark.
2017. aasta augustis esietendus muusikaliteatri viies suurlavastus "Libahunt", mille autorid on Tiit Kikas ja Jaagup Kreem, lavastaja ja kunstnik Kaarel Orumägi, koreograaf Karl Jakob Bartels ja muusikajuht Kärt Anton.
2017. aasta sügisel toodi koostöös Mustkunstiteatri ja mustkunstnik Fred-Erik Johansoniga lavale maagiline mustkunstilavastus "Halloween 3.0", mille lavastas Kaarel Orumägi ning autorid olid Kaarel Orumägi ja Fred-Erik Johanson. Lavastuses lõid kaasa külalistena ka Kaari Sillamaa Laste Kaunite Kunstide kooli noorteteatri näitlejad.
2018. aastal võttis teater kasutusele uue nime – Eesti Noorte Muusikaliteater ja loodi MTÜ
2018. aasta veebruaris toodi koostöös muusikaliteatriga Kuukivi Nordea kontserdimaja lavale Eesti vabariigi 100. aastapäevaks loodud ulmeline noortemuusikal "Aelita 2.0". Muusikalis lōid kaasa nii eesti kui ka vene rahvusest noored näitlejad, lauljad ja tantsijad, Georg Otsa nimelise muusikakooli rokkorkester ning kitarriansambel Aleksandr Statsenko juhendamisel. Muusikali tõid lavale libretist Loone Ots, muusikajuht Siim Aimla, lavastajad Kaarel Orumägi ning Reeda Toots ja kunstnik Maarja Pabunen. Muusikali produtsent oli Vassili Golikov.
2018. aasta augustis esietendus Türi Kultuurikeskuses Kaarel Orumägi ja Kärt Antoni suurejooneline Eesti Noorte Muusikaliteatri 5. hooaja juubelimuusikal "Sofia". Lavale astus ligi 50 prooviesinemiste põhjal valitud noort lauljat, tantsijat ja näitlejat, kelle hulgas oli ka saates "Eesti otsib superstaari" end tutvustanud noori talente. Muusikali kunstilisse meeskonda kuulusid lavataja Kaarel Orumägi, muusikajuht Kärt Anton, koreograaf Marie Loviise Mänd, kostüümikunstnik Rebecca Christal Õunap ja dekoratsioonimeister Edgar Orumägi.
2018. aasta jõuludeks toodi lavale muinasjutt-muusikal "Teekond tähekeste juurde", mille lavastaja Kaarel Orumägi on seadnud Marta Sillaotsa raamatu ja Juhani Püttseppa näidendi "Tähekeste juures" ainetel. Osades: Siret Tuula, Mark Oja, Richard Sepajõe, Oliver Veimer, Janet Vavilov ja Johanna Elise Kabel. Muusikali kunstnik oli Ülle Kuldkepp ja kostüümikunstnik Rebecca Christal Õunap.

Teatri juhtkond

Teatri toimimisse annavad korralduslikult poolelt oma panuse Kaarel Orumägi (kunstiline juht), Kauro Tafitšuk (direktor), Rebecca Christal Õunap (peakunstnik), Kärt Anton (muusikajuht), Marie Loviise Mänd (liikumisjuht), Janet Vavilov (trupijuht), Kristjan Sootalu (bändijuht), Loora Eliise Kaarelson (kommunikatsioonijuht), Eliisa Vellama (inspitsient ja projektijuht), Siret Tuula (projektijuht) ja Kersti Kangur (raamatupidaja).

Pärjatud näitlejad ja liikmed

Alates 2014. aastast jagab teater üle aasta Eesti Noorte Muusikaliteatri aastagalal preemiaid kahe aasta jooksul lavale jõudnud lavastuste eest. Nominendid valib välja teatri juhtkond ning teatri liikmed valivad nominentide hulgast laureaadi.